# Societat moderadament pròspera

Societat moderadament pròspera o societat Xiaokang (xinès simplificat: 小康社会, pinyin: Xiǎokāng Shèhuì), és un terme xinés, originari del confucianisme, utilitzat per a descriure una societat composta per una classe mitjana funcional.
El concepte va nàixer com a contraposició a la degeneració del Datong, a causa dels desitjos egoïstes.
El desembre de 1979, Deng Xiaoping, llavors líder suprem de la Xina, va proposar per primera vegada la idea de "Xiaokang" basada en les "Quatre Modernitzacions".
El terme és més conegut en els últims anys pel seu ús per Hu Jintao, secretari general del Partit Comunista de la Xina entre 2002 i 2012, quan es refereix a polítiques econòmiques destinades a aconseguir una distribució més equitativa de la riquesa. En els usos del secretari general Xi Jinping, el terme "Somni xinés" té major protagonisme que el de Xiaokang. Durant la reunió anual del Congrés del Partit Nacional del 2015, Xi va donar a conéixer un conjunt d'eslògans polítics anomenats Quatre Comprehensives, que inclouen "Construir de manera integral una societat moderadament pròspera".
Aconseguir fer de la Xina una societat moderadament pròspera era un dels quatre objectius del Partit Comunista de la Xina a aconseguir abans del centenari de la República Popular de la Xina, el 2049. El president del país, Xi Jinping, va anunciar l'1 de juliol de 2021 que Xina havia aconseguir l'objectiu de ser una societat moderadament pròspera.

## Orígens

S'ha traduït vagament com una societat "bàsicament acomodada" en la qual la gent és capaç de viure amb relativa comoditat, encara que de manera ordinària. El terme es va utilitzar per primera vegada al Clàssic de la poesia escrit ja fa 3.000 anys. El concepte de Xiaokang pot estar associat amb un coeficient d'Engel del 40-50 per cent, i des del 2017, el coeficient a les ciutats xineses ha estat per baix del 30%.

## Ús contemporani

El líder xinés Deng Xiaoping va utilitzar els termes Xiaokang Shehui el 1979, com a objectiu final de la modernització xinesa.
La visió d'una societat xiaokang és aquella en la qual la majoria de la gent està moderadament benestada i de classe mitjana, i en la qual la prosperitat econòmica és suficient per a moure la major part de la població de la Xina continental cap a mitjans còmodes, però en què l'avanç econòmic no és l'únic objectiu de la societat. En el concepte de societat xiaokang s'incorpora explícitament la idea que el creixement econòmic s'ha d'equilibrar amb objectius de vegades conflictius d'igualtat social i protecció del medi ambient.
El renaixement del concepte d'una societat Xiaokang va ser en part una crítica a les tendències socials a la Xina continental durant la dècada del 1990 amb el govern de Jiang Zemin, en què molts a la Xina consideraven que es centraven massa en els nous rics i no prou en els pobres rurals de la Xina continental. A més, hi ha hagut por en alguns cercles que la societat xinesa s'haja tornat massa materialista posant la riquesa material per davant de totes les altres necessitats socials.
En contrast amb conceptes anteriors com la civilització espiritual i les campanyes contra liberalització burgesa dels anys huitanta, el concepte de societat Xiaokang no implica un sacrifici heroic i no oposa el material i l'espiritual. La visió d'una societat Xiaokang veu la necessitat que el creixement econòmic proporcioni prosperitat, però veu la necessitat que la prosperitat es distribuisca àmpliament.
A més, el concepte de societat Xiaokang és la primera vegada que el Partit Comunista de la Xina utilitza un concepte de la filosofia xinesa clàssica per legitimar la seua visió del futur de la Xina. El seu ús recent s'ha associat amb Hu Jintao i Wen Jiabao com a objectiu per a la Xina continental per a l'any 2020.
Xiaokang també és un nom per a una revista bimensual que està afiliada a la revista Qiushi, la revista dirigida pel partit a Pequín. Iniciat el 2004, se centra principalment en el desenvolupament polític i econòmic a la Xina. En referir-se a si mateix com "Insight China", Xiaokang es defineix com una revista que expressa les opinions públiques i discuteix l'actualitat sobre la política i les cultures socials xineses.

### Prosperitat comuna

El concepte de prosperitat comuna també se centra en la prosperitat de la societat, una qüestió fonamental en la política xinesa, però no està relacionada amb la societat moderadament pròpsera tot i l'atenció posada al concepte de prosperitat.

## Referències

* ↑ «从"小康"到"全面小康"——邓小平小康社会理论形成和发展述论--邓小平纪念网--人民网». cpc.people.com.cn. [Consulta: 26 maig 2020].
* ↑ «Meet "moderately prosperous" China» (en anglès). worldin.economist.com, November 21, 2019. Arxivat de l'original el 2020-06-04. [Consulta: 26 maig 2020].
* ↑ «从"四个现代化"到"小康"构想与邓小平苏杭之行_中国网». www.china.com.cn. [Consulta: 26 maig 2020].
* ↑ "China's Xi Jinping unveils new 'four comprehensives' slogans" BBC 25 February 2015
* 1 2 «Xi declares China a moderately prosperous society in all respects». [Consulta: 16 maig 2023].
* ↑ «Xi declares completion of moderately prosperous society». Global Times. [Consulta: 16 maig 2023].
* ↑ «习近平庄严宣告：全面建成小康社会！». 中新网. Arxivat de l'original el 2021-07-11. [Consulta: 1r juliol 2021].
* ↑ «中国小康社会观论略». 《社会学研究》（2004年 第2期）, 2004年. Arxivat de l'original el 2021年.
* ↑ «近代詩經學的文學轉向». 國立政治大學, 2016年. Arxivat de l'original el 2021年.
* ↑ «我国小康社会大众休闲价值及其发展趋势研究». 浙江大学学报（人文社会科学版）（第35卷 第6期）, 2005年11月. Arxivat de l'original el 2020年.
* ↑ «统计局：中国恩格尔系数已降至29.3% 但不意味进入发达国家行列». 陈星, 14-03-2018.
* ↑ 人民网 «恩格尔系数再创新低对中国意味着什么». 搜狐, 20-02-2019.
* ↑ «小康社会». Arxivat de l'original el 2015-05-03. [Consulta: 30 octubre 2015].
* ↑ «邓小平：我们要在中国实现四个现代化，必须在思想政治上坚持四项基本原则。这是实现四个现代化的根本前提。». 人民网. Arxivat de l'original el 2020-05-27. [Consulta: 25 maig 2020].
* ↑ «改革开放四十年大事记». 新华网. Arxivat de l'original el 2020-05-27. [Consulta: 25 maig 2020].
* ↑ «从"四个现代化"到"小康"构想与邓小平苏杭之行». 中国网. Arxivat de l'original el 2020-05-26. [Consulta: 25 maig 2020].
* ↑ «邓小平提出的“小康社会”是什么含义？». 人民网. Arxivat de l'original el 2020-05-26. [Consulta: 25 maig 2020].
* ↑ 邓小平 (1994)，《中国本世纪的目标是实现小康》（1979年12月6日），第237-238页
* ↑ 邓小平提出的“小康社会”是什么含义？ Arxivat 2016-03-06 a Wayback Machine.
* ↑ «Year in a word: Common prosperity». , December 28, 2021.